
J e g y z ő k ö n y v

Készült Bácsalmás Város Önkormányzata Képviselő-testületének 2015. június 17-én, 16.00 órai kezdettel, Bácsalmáson, a Városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, dr. Bakó Mária Lujza, Csémy László, Schaffer Tünde és Turcsányi Csaba képviselők (5);

Patocskai Ibolya jegyző, Horváth István pénzügyi ügyintéző, valamint dr. Párczen Zoltán igazgatási és jogi ügyintéző (3);

Jegyzőkönyvvezető: Zobokiné Bite Gyöngyi testületi ügyintéző;
Az ülésről távolmaradt: Tóth Árpád alpolgármester, Légrádi Mária, Márai András, Nagy Gábor képviselő (4).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 5 fő van jelen (56 %). Elmondja, hogy az SZMSZ 7. § (1) bekezdése alapján az ülést telefonon hívták össze, amelyért elnézést kér. Jegyzőkönyv-hitelesítőknek Schaffer Tünde és Csémy László képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (5 igen szavazattal) az alábbi határozatot hozza:

173/2015. (VI. 17.) Bácsalmás v. öh.
Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete Schaffer Tünde és Csémy László képviselőket jelöli ki jegyzőkönyv-hitelesítőknek.

Németh Balázs polgármester első napirendi pontként a gr. Teleki J. u. 4-8. számú irodaház földgáz-ellátásának biztosítására irányuló közbeszerzési eljárás eredményhirdetéséről, második napirendi pontként az ivóvíz-közművagyon vagyonértékelési szolgáltatásának ellátására árajánlatok bekéréséről javasol döntést hozni, majd a javaslatának az elfogadását – más indítvány nem lévén – szavazásra bocsátja.
A képviselő-testület egyhangúlag (5 igen szavazattal) az alábbi határozatot hozza:

174/2015. (VI. 17.) Bácsalmás v. öh.
Napirend megállapítása 
Határozat

I.
Bácsalmás Város Önkormányzatának Képviselő-testülete a 2015. június 17-i rendkívüli ülésén a következő napirendi pontokat tárgyalja meg:

1. A Bácsalmás, gr. Teleki József utca 4-8. számú irodaház földgáz-ellátásának biztosítására irányuló közbeszerzési eljárás eredményhirdetése (1. sz. előterjesztés)
2. Ivóvíz-közművagyon vagyonértékelési szolgáltatásának ellátására árajánlatok bekérése (szóbeli)
II.
Jelen határozat normatív határozat.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők

1. napirendi pont
A Bácsalmás, gr. Teleki József utca 4-8. számú irodaház földgáz-ellátásának biztosítására irányuló közbeszerzési eljárás eredményhirdetése 

(Az 1. sz. előterjesztés és a név szerinti szavazásról szóló szavazólap a jegyzőkönyv melléklete.)
Németh Balázs polgármester ismerteti az előterjesztés lényegét, hozzátéve, hogy a döntést a közbeszerzési szabályzatuk értelmében név szerinti szavazással kell meghozni. Kérdés, észrevétel nem lévén ismerteti az előterjesztéshez kapcsolódó határozati javaslatot, melynek elfogadását szavazásra bocsátja.
Patocskai Ibolya jegyző egyenként felolvassa a neveket.

Dr. Bakó Mária Lujza képviselő igennel szavaz.

Csémy László képviselő igennel szavaz.

Németh Balázs polgármester igennel szavaz.

Schaffer Tünde képviselő igennel szavaz.

Turcsányi Csaba képviselő igennel szavaz.

Németh Balázs polgármester kihirdeti, hogy a képviselő-testület egyhangúlag (5 igen szavazattal) elfogadta a javaslatot. 

A képviselő-testület a következő határozatot hozza:

175/2015. (VI. 17.) Bácsalmás v. öh.

A Bácsalmás, gr. Teleki József utca 4-8. számú 

irodaház földgáz-ellátásának biztosítására 

irányuló közbeszerzési eljárás 

eredményhirdetése 
Határozat
1. Bácsalmás Város Önkormányzatának képviselő-testülete (a továbbiakban: Képviselő-testület) a közbeszerzésekről szóló 2011. évi CVIII. törvény előírásaira hivatkozva a Bácsalmás, Gróf Teleki József utca 4.-8. számú irodaház földgáz ellátásának biztosítására irányuló közbeszerzési eljárás eredményére vonatkozó javaslatot jóváhagyja.
2.
A képviselő-testület az eljárás eredményeként 

a)
a MET Magyarország Zrt. (1068 Budapest, Benczúr u. 13/b.), és a TIGÁZ Zrt. (4200 Hajdúszoboszló, Rákóczi u. 184.) ajánlatát teljes körűnek, érvényesnek nyilvánítja;

b)
a közbeszerzési eljárást eredményesnek nyilvánítja, a Kbt.122/A. § szerinti eljárás nyertes ajánlattevőjeként legalacsonyabb nettó: 132,66 HUF/m3 összegű ellenszolgáltatást tartalmazó ajánlatára tekintettel a TIGÁZ Zrt.-t (4200 Hajdúszoboszló, Rákóczi u. 84.) hirdeti ki és a szerződést az ajánlati felhívásban foglaltaknak megfelelő feltételekkel vele köti meg.

3.
A Képviselő-testület felkéri Németh Balázs polgármestert a szükséges intézkedések megtételére és a vonatkozó földgáz-kereskedelmi szerződés aláírására.

Határidő: azonnal

Felelős: Németh Balázs polgármester 

Operatív felelős: dr. Párczen Zoltán igazgatási és jogi ügyintéző

A határozatról értesül: 

- kivonattal:
1. Németh Balázs polgármester 



2. Patocskai Ibolya jegyző



3. Hortyiné Lapostyán Katalin PBÜ mb. osztályvezető



4. dr. Párczen Zoltán igazgatási és jogi ügyintéző

- levélben:
5. SZTÉMI Építész Iroda Kft. (6726 Szeged, Fő fasor 82/a.)
2. napirendi pont
Ivóvíz-közművagyon vagyonértékelési szolgáltatásának ellátására árajánlatok bekérése 

(szóbeli előterjesztés)
Németh Balázs polgármester elmondja, hogy jogszabályi kötelezettségük az ivóvíz-hálózat vagyonértékelésének elkészítése, ehhez be kell kérniük három árajánlatot. Javasolja, hogy a vagyonértékelési szolgáltatás ellátására a mecseknádasdi Réka-Ker Kft.-től, a székesfehérvári Sonyc Kft.-től és a bonyhádi Kiss-Tike Kft.-től kérjenek árajánlatot, határidőként az ajánlat kézhezvételétől számított 5. munkanapot megjelölve. Határozati javaslatként ismerteti az alábbi határozatban foglaltakat, melynek elfogadását szavazásra bocsátja.
A képviselő-testület egyhangúlag (5 igen szavazattal) az alábbi határozatot hozza:
176/2015. (VI. 17.) Bácsalmás v. öh.
Ivóvíz-közművagyon vagyonértékelési 
szolgáltatásának ellátására árajánlatok 
bekérése 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a bácsalmási ivóvíz-közművagyon vagyonértékelési szolgáltatásának ellátására az alábbi három gazdasági szereplőtől kér be árajánlatot:

a)
Réka-Ker Kft. (7695 Mecseknádasd, Felszabadulás u. 38.)

b)
Sonyc Kft. (8000 Székesfehérvár, Galántai u. 64.)

c)
Kiss-Tike Kft. (7150 Bonyhád, Dózsa György u. 1.)

2.
A Képviselő-testület felkéri Németh Balázs polgármestert a szükséges intézkedések megtételére.

Határidő: a)
az ajánlatok kézhezvételétől számított 5 munkanap (az ajánlatok beadására)

                b) 2015. június 30. (az ajánlatok elbírálására)

Felelős: Németh Balázs polgármester

Operatív felelős: Kerényi Tamás beruházási ügyintéző

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin PBÜ mb. osztályvezető



4. Kerényi Tamás beruházási ügyintéző

- levélben:
ajánlattevők

Németh Balázs polgármester – több napirendi pont nem lévén – a részvételt megköszönve az ülést 16 óra 15 perckor berekeszti.
K. m. f.

Németh Balázs
Patocskai Ibolya

polgármester
jegyző


Schaffer Tünde
Csémy László

képviselők, jegyzőkönyv-hitelesítők
